ઇંગ્લેન્ડ અને ભારત વચ્ચે ટેસ્ટ શ્રેણી ચાલી રહી છે. શ્રેણીની ત્રણ ટેસ્ટ રમાઇ ચૂકી છે, જેમાં પહેલી ટેસ્ટ ટ્રેન્ટ બ્રીજ ખાતે રમાઇ હતી, જે ડ્રોમાં પરિણમી હતી. આ ટેસ્ટ સાથે જાડેજા અને એન્ડરસન વિવાદ જોડાયેલો છે, જે આજે પણ સમાચારોમાં ચમકી રહ્યો છે. બીજી ટેસ્ટ મેચ લોર્ડ્સ ખાતે રમાઇ હતી, જ્યાં ભારતે ઐતિહાસિક જીત મેળવી હતી. ત્યારબાદ ત્રીજી ટેસ્ટ મેચ સાઉથમ્પટન ખાતે રમાઇ હતી. જેમાં ભારતનો કારમો પરાજય થયો હતો અને લોર્ડ્સની જે ખુશી હતી તે ગમમા પરિવર્તિત થઇ ગઇ હતી. આ ટેસ્ટ મેચમાં પણ એન્ડરસને અજિંક્ય રહાણે સાથે જીભાજોડી કરી હતી.